AQSh hukumati Isroilning Iordanning g‘arbiy qirg‘og‘ida 300ta uy qurish borasidagi rejalaridan tashvishdaligini bildirdi. Bu haqda AQSh davlat departamenti vakili Mark Toner ma’lumot berdi.“Biz Isroil hukumatining Iordanning g‘arbiy qirg‘og‘ida, Bayt-El tumanida, shuningdek, Quddusning sharqida yuzlab yangi binolarning qurilishi borasida e’lon qilingan rejalaridan chuqur tashvishdamiz”, – uning so‘zlarini keltiradi Reuters agentligi.Uning so‘zlariga ko‘ra, AQSh ushbu qurilishni noqonuniy hisoblab, qurilish ishlarining kengaytirilishiga qarshi chiqmoqda.